《送族侄千里归漳浦》
宋代·五迈

吾宗居漳滨，枌社足不到。
迫岁携琴书，迢迢以谒告。
草木同臭味，水火随湿燥。
行色念辛酸，开樽勤燕劳。
葭管阳方升，凌室冰新破。
语言颇有味，知子为跨灶。
日暮望白云。江头里归拖。
别我乞赠言，求以为宗好。
谢安自荐玄，杜字每念佐。
子真玄佐流，我誉不为过。
惟学无他逵，损益在勤惰。
我昔少年日，萤雪功自课。
哎肝缀文词，悬胆警坐卧。
甑寒心自怜，笔冻指欲堕。
牛羊事刍牧，鸿雁谋粱稻。
慈亲日待养，一第天所报。
愿子继自今，书田深种播。
定力要坚持，居安谨无躁。
青云信有梯，我已为前导。
后来当有人，衮衮如响和。
洗耳候凯音，嘉节迫吹帽。
呼童辦楮英，为子征西贺。